Xəbərlərin siyahısı: 12.11.2020 » Səhifə 3 » Avrasiya.Net\nGözün aydın, Azərbaycan! Gözün aydın, Türkiyə! Ruhun şad olsun, ulu öndər!\nMən müharibədən əvvəl deyəndə ki, mən bilirəm nəyi nə vaxt etmək lazımdır, əminəm ki, xalqımızın mütləq əksəriyyəti başa düşürdü mən nəyi nəzərdə tuturam və səbirlə bu günü gözləyirdi, mənə inanırdı, Prezident kimi, Ali Baş Komandan kimi inanırdı, gözləyirdi və bu gün gəldi. Dedik yetər artıq, bu əsarət yetər! Bizim şəhərlərimiz əsarət altında nə qədər qalacaq?! Mənfur düşmən bizim təbiətimizi nə qədər murdarlayacaq, bizim torpağımızda gəzəcək, yeyəcək, içəcək, rəqs edəcək, bizi təhqir edəcək. Dedik ki, düşmənə yerini göstərəcəyik, düşməni torpaqlarımızdan qovacağıq və qovduq da!\nMüstəqil Azərbaycan Respublikasının Prezidenti cənab İlham Əliyev\nQarabağ Azərbaycandır! Qarabağ Azərbaycanın şah damarı, göz bəbəyidir!!! Müstəqil Azərbaycsn Respublikasının Prezidenti, Ali Baş Komandanımız, cənab İlham Əliyev bu gün 10 noyabr tarixində 10 milyonluq Azərbaycan xalqına 28 il həsrətlə gözlədiyi ŞAD XƏBƏRİ verdi:“Bu gün Azərbaycan bayrağı Şuşada dalğalanır”. O, bu müjdəli Qələbə xəbəri ilə Azərbaycan tarixinə XXI əsrin Azərbaycan sərkərdəsi kimi düşdü.\nƏvvəl 8 noyarda Dağlıq Qarabağın və bütün Azərbaycanın baş tacı Şuşanın Azad olması, bu gün, - 28 il sonra müqəddəs Dağlıq Qarabağımız torpaqlarımızın demək olar ki, 90 faizinin mənfur, nankor erməni işğalından azad olunması Elan olundu!\nBu sadə Elan deyildi! Bu Elanla bərabər, bir gün öncəki möhtəşəm Şuşa Qələbəsi ilə bərabər Üç dövlətin – Azərbaycan – Rusiya – Ermənistanın ölkə başçılarının rəsmi şəkildə imzalamış olduqları Bəyanat da bir Qələbəmizdir!\nSentyabrın 27-sindən başlayaraq hər gün Xalqına Qalibiyyət müjdəli Xəbərləri yetirən, dünyanın müxtəlif informasiya agentliklərinə çox sayda müsahibələr verən Azərbaycan Respublikasının prezidenti cənab İlham Əliyev bu tarixi Bəyanatı da özü oxudu.\nHər müddəası bütün dünyaya dövlətimizin gücünü, xalqımızın qəhrəmanlığını, yenilməzliyini bir daha Bəyan edən və bu yazının ruhu-canı olan Tarixi Bəyanatı diqqətə çatdırmağı labüd hesab edirəm:\nMəqamı olduğu üçün deməliyik ki, hərbi və eləcə də siyasi cəhətdən Azərbaycan qarşısında məğlub olan ermənistanın bu Bəyanatdan başqa yolu qalmamışdı da. Belə ki, bütün dünyaya yalvardı, rədd edildi! Deməli siyasi cəhətdən nüfuzsuzluğu, ən əsas da ədalətin onun tərəfində olmadığı sübut oldu! Bu tərəfdən belə məğlub oldu. Sonra az da olsa köməyinə gələnlər oldu, sözdə, çıxışda qahmar çıxanı da oldu, amma BİZƏ – bizim hərbi və siyasi gücümüzə özü qarışıq köməyinə yetişənlərin də bütövlükdə gücləri yetmədi. Misal var, “Haqlısansa qorxma, haqq səni qoruyacaq!”- belə də oldu. Haqlı tərəf Azərbaycanı Haqq ilahi qüvvəsi ilə qorudu.\nErmənistan dövlətində dünən gecə baş vermiş hadisələr - Paşinyanın göz yaşları, onun ölkəsindən qaçması, etiazçıların Paşınyanın iş otağına girib əşyaları qarət etməsi, ali məclislərinin spikerinin ölümcül döyülməsi və s. bu dövlətin artıq tamamilə siyasi arenadan çıxmasına dəlalət edir.\nOnların xeyrinə danışan jurnalistlər Paşinyanın məğlub olduqlarını Elan edən son çıxışından sonra görəsən nə deyəcəklər.\nOnu da qeyd etmək mühüdür ki, tarixi Bəyanatın -- 6. Ermənistan Respublikası 15 noyabr 2020-ci il tarixinədək Azərbaycan Respublikasına Kəlbəcər rayonunu, 1 dekabr 2020-ci il tarixinədək isə Laçın rayonunu qaytarır. Dağlıq Qarabağla Ermənistan arasında əlaqəni təmin edəcək və bununla belə Şuşa şəhərinə toxunmayacaq”- müddəası heç kimi naümid etməməlidir. İlk növbədə bu Bəyanatı, bu müddəanı imzalayan bizim Ali Baş Komandandır! Biz ona inanmışıq və sona qədər onun arxasındayıq! İkincisi, bütün müdrrik sərkərdələr işini bərk tutmaqla sınaq müddətinə fasilə veriblər. 28 il dözən xalqımız 28 gün də dözər!\nSözlərinə etibarsız çıxarlar, “bu meydan bu şeytan”- yenə qorxaq ermənilər qarşılarında igid-ərən Azərbaycanlıları görərlər!..\nBudur! Bizim prezident Müraciətində xalqını əmin edir: “Heç kim bizimlə zarafat edə bilməz. Heç kim Azərbaycan xalqının səbri ilə oynaya bilməz. Heç kim bizi təhqir edə bilməz. Edərsən, dərsini alarsan. Necə ki, dərsini vermişik.\nOna görə məsələnin həlli artıq təmin edilib. Əlbəttə, əgər Ermənistan atəşkəsə əməl etsə, - mən artıq bütün əmrlərimi vermişəm, - komandanlıqlara əmrimi vermişəm, biz dayanırıq. Biz imzamıza hörmətlə yanaşırıq. Qarşı tərəf də dayanmalıdır. Çünki dayanmasa, biz də dayanmayacağıq”.\nBaşqa bir tərəfdən bu müddəa övladlarımızın qanına qıymamaq üçün, nahaq qan tökülməməsi üçün ən ədalətli qərardır. Sonra atalar məsəlimiz var: “qanı qanla yumayıblar”.\nBəyanatın 6-cı müddəasının – “Laçın dəhlizi 5 kilometr enliyində Rusiya sülhməramlı kontingentinin nəzarəti altına verilir. Tərəflərin razılığı əsasında növbəti üç il ərzində Dağlıq Qarabağla Ermənistan arasında əlaqəni təmin edən Laçın dəhlizi üzrə yeni hərəkət marşrutunun inşası planı müəyyən ediləcək və bununla da həmin marşrutun mühafizəsi üçün Rusiya sülhməramlı kontingentinin gələcək yerdəyişməsi nəzərdə tutulur. Azərbaycan Respublikası Laçın dəhlizi üzrə hər iki istiqamətdə vətəndaşların nəqliyyat vasitələrinin və yüklərin hərəkətinə təhlükəsizlik zəmanəti verir”- məzmunu Azərbaycanın siyasi olduğu qədər humanist mövqeyininin müdrikliyini göstərir. Ermənilərdən fərqli bizim Aatalar məsəlimiz var: “qanı qanla yumayıblar”, “Əli yolu”, “məhlə yolu” kimi məşhur deyimlərimiz var. Bunlar birbaşa düşməni nəzərdə tutan deyimlərdir. Həm də unudulmasın ki, bütün dünyada həqiqi tolerant ölkə kimi məşhur olan Azərbaycan əzəldən ədalətli, “Əli rəhminə” malik xalqdır və bu gün ölkəmizdə minlərlə erməni yaşayır. Onlara bu cür qanlı-qadalı günlərdə belə dəyməyən xalqımız üçün bu “dəhliz” də əskiklik deyil.\nBundan başqa, Azərbaycan Bəyanatın 9-cu bəndindəki müddəa - “Nəqliyyat əlaqəsi üzrə nəzarəti Rusiyanın Federal Təhlükəsizlik Xidmətinin sərhəd xidmətinin orqanları həyata keçirir. Tərəflərin razılığı əsasında Naxçıvan Muxtar Respublikası ilə Azərbaycanın qərb rayonlarını birləşdirən yeni nəqliyyat-kommunikasiyalarının inşası təmin ediləcək” – bizim blokada şəraitində olan NMR-sı ilə quru yol əlaqələrimizin bərpasını şərtləndirir ki, bu da növbəti uğurumuzdur .\nAli Baş Komandanımız cənab İlham Əliyevin bu səhərki Müraciətində bu məsələ də ciddi arqumentlərlə əsaslandırılmışdır: “Digər önəmli məsələ, xüsusilə qeyd etmək istəyirəm ki, Naxçıvan Muxtar Respublikasının Azərbaycanın əsas hissəsi ilə əlaqəsi bu sənəddə təsbit edilir. Həm bütün kommunikasiyaların, yolların açılması, eyni zamanda, burada göstərilir ki, yeni nəqliyyat kommunikasiya infrastrukturu yaradıla bilər və yaradılmalıdır. Biz bunu əlbəttə ki, çox dəstəkləmişik. Deyə bilərəm ki, mənim təkidimlə bu bənd bu bəyanata salındı. Çünki birbaşa Ermənistan-Azərbaycan Dağlıq Qarabağ münaqişəsi ilə bu bəndin əlaqəsi yoxdur. Ancaq mənim təkidli tələblərim şadam ki, qəbul olundu. Beləliklə Naxçıvan Muxtar Respublikasını Azərbaycanla, Azərbaycanın əsas hissəsi ilə quru yollarla birləşdirmə istiqamətində tarixi addım atıldı. Çünki mənfur düşmən 1990-cı illərin əvvəllərində və ondan da bir qədər əvvəl Naxçıvanı faktiki olaraq mühasirəyə almışdı. Bütün kommunikasiya xətləri kəsildi, - çünki o vaxt Azərbaycanın əsas hissəsindən oraya enerji resursları ötürülürdü, - faktiki olaraq Naxçıvan Muxtar Respublikası çox ağır vəziyyətdə qalmışdı. Eyni zamanda, Ermənistan ərazisindən oraya hücumlar da edilirdi. Dəfələrlə demişəm, məhz ulu öndər Heydər Əliyevin cəsarəti və fəaliyyəti nəticəsində Naxçıvan işğal altına düşmədi. Erməni vandallarının belə planları da var idi. Ona görə bu bəndi xüsusilə qeyd etmək istərdim və əziz naxçıvanlıları da bu hadisə münasibətilə təbrik etmək istərdim”.\nBəyanatda qondarma “müstəqil” Arsax respublikasının sovet dövründə fayalanmış olduqları, vilayət statusu da nəzərdə tutulmur ki, bu bizim xeyrimizə olan ciddi məsələ ilə bağlı Azərbaycan dövlətrəhbərinin şərhi lap ürəyimizdən xəbər verir: “Yəqin siz fikir vermisiniz ki, bu bəyanatda Dağlıq Qarabağın statusu haqqında bir kəlmə də yoxdur, yoxdur! Bəs hanı Ermənistan tərəfinin tələbləri ki, Dağlıq Qarabağa müstəqillik verilməlidir? Mən onlara\nmuxtariyyət təklif edəndə buna razı olmadılar, dedilər ki, yox, bu, “müstəqil dövlətdir”. Bunlar uzun illərdir “müstəqil dövlət” kimi yaşayır və onlar Azərbaycandan müstəqillik almalıdırlar. Bir kəmlə də yoxdur, Paşinyan. Nə oldu bəs? Bu nə oldu, Paşinyan? Deyəsən, bir çox illər ərzində dillərdə qalacaq. Nə oldu Paşinyan, yol çəkirdin Cəbrayıla. Rəqs edirdin, nə oldu bəs status? Cəhənnəmə getdi status, gora getdi status, gorbagor oldu status, yoxdur status və olmayacaq. Nə qədər ki, mən Prezidentəm, olmayacaq. Ona görə, bu sənədin çox böyük mənası var. Əminəm ki, Azərbaycan xalqı bu sənədə böyük diqqət göstərərək onu dəqiq, böyük diqqətlə oxuyacaq və görəcək ki, biz nə qədər böyük siyasi qələbə qazanmışıq. Bu siyasi qələbənin qazanılmasında hərbi qələbəmiz müstəsna rol oynayır. Əlbəttə ki, son illər ərzində ölkəmizdə aparılan işlər, mövcud olan gözəl ab-hava, xalq-iqtidar birliyi, siyasi münasibətlərin müsbət səviyyəyə qalxması, beynəlxalq nüfuzumuz, beynəlxalq arenadakı fəaliyyətimiz - bütün bunlar, ordu quruculuğu təbii ki, bu qələbəmizi şərtləndirdi”.\nBeləcə, Ali Baş Komandanımız cənab İlham Əliyevin bu səhər xalqımıza etdiyi Müraciət bu Bəyanatın mahiyyətindən doğan inamı bir daha doğruldur: “Hesab edirəm ki, bu bəyanatın imzalanmasının səbəbi noyabrın 9-da - Dövlət Bayrağı Günündə bizim növbəti şanlı hərbi qələbəmiz olub. Çünki noyabrın 9-da 72 yaşayış məntəqəsini Azərbaycan Ordusu işğalçılardan azad edib. Şuşanın azad edilməsi, noyabrın 9-da 72 yaşayış məntəqəsinin azad edilməsi və sentyabrın 27-dən bu günə qədər 300-ə yaxın yaşayış məntəqəsinin azad edilməsi ilə Ermənistan ordusunun belini qırmışıq. Paşinyan məcbur olub bu bəyanata öz imzasını atır. Amma çox miskin, çox acınacaqlı durumda. Mən isə böyük fəxarət və sevinc hissi ilə bu bəyanata öz imzamı atmışam. Çünki bu bəyanat uzun illər davam edən işğala son qoyur. Bu bəyanat imkan verir ki, hələ də işğal altında olan digər rayonlarımızı - Ağdam, Laçın, Kəlbəcər rayonlarını qan tökülmədən qaytaraq. Qısa bir müddət qoyulur, bu ayın sonuna qədər bu rayonlar bizə qaytarılır. Bu, böyük xoşbəxtlikdir. Mən fürsətdən istifadə edərək, Ağdam, Laçın, Kəlbəcər rayonlarının sakinlərini, bütün Azərbaycan xalqını bu münasibətlə təbrik edirəm”.\nBeləliklə, dünən gecə Azərbaycan, Rusiya və Ermənistan dövlət rəhbərlərinin imzaladıqları tarixi Bəyanat və ölkə rəhbərimiz, cənab İlham Əliyevin Nitqi bir daha sübut edir ki, Azərbaycan hökuməti arxada qalan 28, əslində 30 illik müddətdə Dağlıq Qarabağımızı bir gün, bir dəqiqə diqqətindən kənarda saxlamadı.\n8 noyabrda Dağlıq Qarabağ torpaqlarımızı azad edən XXI əsr Azərbaycan sərkərdəsi İlham Əliyevin Ordumuzun – xalqımızın Qələbə Elanını verərkən dediyi “Biz məqsədyönlü şəkildə, yorulmadan, bütün təzyiqlərə baxmayaraq güc toplayırdıq və toplamışıq - İqtisadi güc! Əgər iqtisadi güc olmasaydı, bu qələbəni əldə etmək mümkün olmazdı. İlk növbədə iqtisadi müstəqillik təmin edilməli idi və təmin edildi. Bu gün Azərbaycan iqtisadi cəhətdən heç kimdən, heç bir ölkədən, heç bir beynəlxalq maliyyə qurumundan asılı deyil. Müstəqilik! Və bu bizə imkan verdi ki, ölkəmizi inkişaf etdirək. Eyni zamanda Ordumuzu gücləndirək”- sözlər 28 il əvvəlin gerçəklərinə projektor saldığı kimi bu gün səhər bütün xalqımızı riqqətə gətirən bu qiymətli Qələbə mücdəli düşüncələr doğrudan da 27 sentyabrdan bu günə qədər davam edən Böyük Vətən Müharibəmizin uğur NİDASI, İNAM NİDASI oldu: “Bu müharibə bütün dünyaya Azərbaycan xalqının nə qədər böyük xalq olduğunu göstərdi - yenilməz xalq, dəmir iradəli xalq, müzəffər xalq, müzəffər ordumuz! Fəxr edirik xalqımızla, ordumuzla! Əminəm, hər bir Azərbaycan vətəndaşı hesab edir ki, onun həyatında bu günlər, bu dəqiqələr ən xoşbəxt günlər, dəqiqələrdir. Mən də xoşbəxtəm ki, bu xoş xəbərləri, bu müjdəni Azərbaycan xalqına verirəm. Xoşbəxtəm ki, bu tarixi sənədə imza atmışam. Xoşbəxtəm ki, biz öz Vətənimizə, doğma Qarabağımıza qayıdırıq, Qarabağımızın tacı olan Şuşaya qayıdırıq və bu torpaqlarda əbədi yaşayacağıq! Bundan sonra heç kim bizi o torpaqlardan tərpədə bilməz!\nBu tarixi gündə - Milli Qələbə günümüzdə Azərbaycan xalqının Ulu öndəri, müstəqil Azərbaycan dövlətinin böyük qurucusu Heydər Əliyevin hələ Sovet hakimiyyəti illərində vətənpərvərliyi, milli lider mövqeyi ilə, həm də müdrik düşüncə ilə Dağlıq Qarabağ üçün mübarizəsi yada düşür.\nBeləki, Ulu öndər Heydər Əliyevin rus imperiyasının sağ qolu olan A.Qromıkonun ona Dağlıq Qarabağın Ermənilərə verildiyini Azərbaycan xalqına Elan etməyi tapşırdıqda milli lider vətənpərvərliyilə anlatdığı – ““Qarabağ Azərbaycanın olub, Azərbaycanın da olacaq”. Azərbaycanlılar yatmış aslanlardır, yaxşısı onları oyatmayın! – bəyanatını vermişdi. Ulu öndərin əbədiyyətə qovuşduğu 17 il ərzində gücləndi onun memarı olduğu Azərbaycan və müqəddəs torpaqlarımız üstündə qondarma respublika elan etmiş, hələ azğınlaşaraq “Qarabağ Ermənistandır, nöqtə”- deyən mənfur qəsbkar erməni “peşmanyan” hökumətinin və onun millət olmaq statusu xilqətən olmayan vandal erməni soydaşlarının yalvaryaxarla əldə etdikləri Atəşkəs dövründə növbəti təxribatlarından sonra Azərbaycan Prezdenti, Ali Baş komandan cənab İlham Əliyev qəti qərarını verdi. Hər şeydə bir hikmət gizlənir. Bu bir cümləlik cinayətkar düşüncə ilə Allah bizim xalqın bir vaxtlar Ulu öndərin Qromıko vasitəsilə bütün imperialistlərə ünvanlı bəyanatında əks olunmuş “yatmış aslan” xislətini canlandırdı.\nBeləcə, Heydər Əliyevin Aslan, dediyi, 100 minlərlə gəncimiz - igid Aslan, Ali Baş Komandan, cənab İlham Əliyevin - XXI əsrin sərkərdəsinin qərarına dərhal səs verərək “Qarabağ Azərbaycandır!”, “Ya Qarabağ, Ya ölüm” şüarları ilə küçələrə axışdı. Bir gün içərisində minlərlə döyüş gücü olan vətəndaşımız Milli Ordu sıralarına könüllü yazıldı. 27 sentyabrdan bu günə kimi davam edən, bu gün baş tacımız Şuşada Üç rəngli Bayrağını dalğalandıran Azərbaycan Respublikası Müqəddəs torpaqları üzərindəki sərhəd bütövlüyünü bərpa etmək yolunda ən həlledici Qələbə zirvəsinə yetişdi!\nAzərbaycan Prezdenti, Ali Baş komandan cənab İlham Əliyevin bu gün Xalqa müraciətində bəyan etdiyi – “Bu bəyanat bizim şanlı qələbəmizdir. Şadam ki, bu gün bu müjdəni Azərbaycan xalqına verirəm. Hesab edirəm ki, bu bəyanatın imzalanmasının səbəblərindən biri də dünən qeyd etdiyimiz parlaq qələbəmizdir, tarixi qələbəmizdir, Şuşanın işğaldan azad edilməsidir, Şuşa Qarabağın tacıdır! Şuşanın azad edilməsi həm böyük siyasi, həm böyük strateji, eyni zamanda, çox böyük mənəvi məna daşıyır. Biz Şuşaya qayıtdıq, biz Şuşanı qaytardıq, biz Şuşada yaşayacağıq və işğaldan azad edilmiş digər bütün torpaqlarda həyat qaynayacaq. İnsanlar o torpaqlara qayıdacaq, orada yaşayacaq, insanlarımızın 30 illik həsrətinə son qoyulur.” – vədlər xalqımıza və eləcə də yeni zəhidlərimizlə bərabər dünyadan Qarabağ həsrəti ilə köçən bütün soydaşlarımızın ruhunu sevindirən bir müjdə oldu.\nBu Qələbə Şuşanın Azad olunması və tarixi Bəyanatın imzalanması 9 noyabr Bayraq günümüzə təsadüf etməklə Azərbaycanın yenilməzliyini və bir də Azərbaycan xalqının Ulu öndərinin siyasi varisinə böyük inamını bir daha təsdiqləyir.\n8 noyabr – Qələbəmizin elan olunduğu gün XXI srin sərkərdəsi İlham Əliyevin xalqa müraciətində səslənən “Mən bu gün eyni zamanda Ulu Öndər Heydər Əliyevin qəbrini ziyarət etdim. Onun ruhu qarşısında baş əydim. Ürəyimdə dedim ki, xoşbəxt adamam ki, ata vəsiyyətini yerinə yetirdim. Şuşanı azad etdik”- səmimi sözləri Dağlıq Qarabağdan nigaran getmiş Ulu Öndər ruhunu dincəldən ən müqəddəs dualara bərabərdir! Bu bir cümlə həm də Müstəqil Azərbaycan Respublikasının prezidenti, cənab İlham Əliyevin siyasi sələfi Ulu Öndər Heydər Əliyevin 01.10.2003-cü il tarixli O unudulmaz Müraciətini, cümlə-cümlə, söz-söz yada salır: “Üzümü sizə — həmvətənlilərimə tutaraq, qarşıdan gələn prezident seçkilərində prezidentliyə namizəd, mənim siyasi varisim, Yeni Azərbaycan Partiyası sədrinin I müavini İlham Əliyevi dəstəkləməyə çağırıram. O, yüksək intelektual, praqmatik düşüncəli, müasir dünya siyasətini və iqtisadiyyatını gözəl bilən, enerjili və təşəbbüskar bir şəxsiyyətdir. Sizi əmin edirəm ki, həm İlham Əliyev, həm də Yeni Azərhaycan Partiyası bundan sonra da xalqımızım ən layiqli övladlarını Öz ətrafında sıx birləşdirərək Azərbaycan dövlətinin inkişafı və xalqımızım firavanlığı yolunda çox işlər görəcəklər. İnanıram ki, mənim axıra çatdıra bilmədiyim taleyüklü məsələləri, planları, işləri sizin köməyiniz və dəstəyinizlə İlham Əliyev başa çatdıra biləcək. Mən ona özüm qədər inanıram və gələcəyinə böyük ümidlər bəsləyirəm” .\nBu inama Azərbaycanın iqtisadi, hərbi və hərtərəfli inkişafının təminatı daxil idi. Bu inama gənc Respublikanı dünya siyasi arenasına çıxarmaq, nüfuzlandırmaq daxildi. Bu inama bunlarla birlikdə işğal olunmuş Azərbaycan Torpaqlarının son qarışına kimi azad olunması, qaçqın-köçkünlərin dədə-baba yurdlarına qovuşması tarixyüklü vəzifəsi aiddi.\nUlu öndər dünyasını dəyişəndən sonrakı illərdə Azərbaycan Qlobal dünya hakimlərinin Xəzər-Qara dəniz hövzəsi və Cənubi Qafqaz regionunda əhəmiyyətli gücə malik ölkələr sırasında xüsusi önəm verdikləri bir dövlətə çevrilməklə bu inamı təsdiqləmişdi.\nMüstəqil Azərbaycan Respublikası İslam Əməkdaşlıq Təşkilatının, İSESKO-nun, həmçinin müsəlman ölkələrini birləşdirən digər mötəbər qurumların üzvü seçilməklə də bu inamı təsdiqləmişdi!\nBeləcə, Ulu öndər Heydər Əliyevin ölkədə və dünyada mürəkkəb və gərgin hadisələrin cərəyan etdiyi bir vaxtda sonsuz çətinliklər bahasına qurduğu gənc Müstəqil Azərbaycan Respublikasının Prezidenti cənab İlham Əliyevin Ata- sələf vəsiyyətini tamamlaması, inamı təsdiq etməsi, etibarı doğrultması üçün bir Zəfəri qalırdı – işğal altında olan müqəddəs torpaqlarımızın mənfur düşməndən azad olunmasına nail olmaq.\nSiyasi Varis buna hər gün, hər saat hazırlaşırdı. 8 NOYABR 2020-Cİ İL - möhtəşəm Zəfər günündə Azərbaycan Respublikasının Prezidenti, cənab İlham Əliyevin xalqına ünvanladığı fikirlər illərlə yol gələn o məqsəddən, o amaldam ucalır : “Bu gün Azərbaycan bayrağı Şuşada dalğalanır. Bu gün bütün Azərbaycan xalqı qürur hissi ilə o xoş xəbəri qarşılayır. Biz məqsədyönlü şəkildə, yorulmadan, bütün təzyiqlərə baxmayaraq güc toplayırdıq və toplamışıq - İqtisadi güc! Əgər iqtisadi güc olmasaydı, bu qələbəni əldə etmək mümkün olmazdı. İlk növbədə iqtisadi müstəqillik təmin edilməli idi və təmin edildi. Bu gün Azərbaycan iqtisadi cəhətdən heç kimdən, heç bir ölkədən, heç bir beynəlxalq maliyyə qurumundan asılı deyil. Müstəqilik! Və bu bizə imkan verdi ki, ölkəmizi inkişaf etdirək. Eyni zamanda Ordumuzu gücləndirək”.\nNəhayət, Siyasi varis sələfinin inamını hərtərəfli doğrultdu! Əlçatmaz, ünyetməz Zəfərini çaldı! Xalqına Qələbə sevincini bəxş etdi!\nBu Zəfərin bir möhtəşəmliyi də monolit Türk Birliyi ilə təsdiqlənir! Bir tarixi deyim var: “Türkün Türkdən başqa dostu yoxdur!”. Bu Zəfərimizin əsasında nəhəng Türkiyə Respublikasının bizə siyasi-mənəvi dəstəyi unudulmazdır. Türk soydaşlarımız bizə necə 100 il əvvəl köməyə gəlmişdilər yenə yetişdilər. Amma bu dəfə torpaqlarımızı xilas etdilər. 100 il əvvəl Azərbaycana Türkiyə Respublikasının yaradıcısı Mustafa Kamal Atatürkün böyük diqqəti ilə xalqımız erməni soyqrımından qurtulmuşdu, indi dünya nəhəngi- Türkiyə Respublikasının lideri Rəcəb Taib Ərdoğanın böyük siyasi dəstəyi ilə sərhədlərimiz bütövlüyünə qovuşdu. Atalar sözümüz var, “İlan ulduz görməsə, ölməz”!.. Təsadüfi deyil ki, Türkiyəni Azərbaycanın arxasında dağ kimi dayanan görən, nəhəng Türkiyənin siyasi, mənəvi dəstəyi ilə Azərbaycanın apardığı möhtəşəm müharibədə məğlub olan Ermənistan təkcə hərbi cəhətdən deyil, çox sahələrdə süqut etdi. Onun “dənizdən-dənizə” xülyaları bütünlüklə suya düşdü və çətin bir də o, talan iddialarına düşə...\nBax beləcə, Türkiyə Cümhuriyyətinin böyük lideri Rəcəb Taib Ərdoğanın 80 milyonluq nəhəng Türkiyənin “Can Azərbaycan!” nidası ilə vuran ürəklərinin səsinə səs verən “biz Azərbaycan xalqının yanındayıq!”, eyni zamanda Müstəqil Azərbaycan Respublikasının Prezidenti, Ali Baş Komandanımız, cənab İlham Əliyevin hər gün Xalqımıza Müraciətlərində Türkiyə - Azərbaycan qarşılıqlı əməkdaşlıq münasibətlərini, ən əsas bir millət olmağımızı -qandaşlığımızı yüksək qiymətləndirməsi və elə son günlərdə,- ABŞ-ın “Fox News” telekanalına müsahibəsində “Türkiyə Azərbaycana siyasi dəstək verir. O, bizim ən yaxın müttəfiqimiz və dostumuzdur. Biz qürurlu və xoşbəxtik ki, belə böyük ölkə bizim tərəfdaşımızdır. Hər bir ölkənin dostu və müttəfiqlərinin olmasına haqqı var” - bəyanatını verməsi Türk Birliyinin Yeni əsrdə böyük tarixi qələbəsini təsdiq edir.\nAli Baş Komandan, cənab İlham Əliyevin Türkiyə Cümhuriyyətinin böyük lideri Rəcəb Taib Ərdoğana ünvanladığı bu sözlər də haqq mübarizəsində Azərbaycan – Türkiyə - Bir Millət-İki Dövlət həmrəyliyini təsdiq edir: “ƏZİZ QARDAŞIM! Üzvü olduğumuz Türk Şurası Ermənistan-Azərbaycan Dağlıq Qarabağ münaqişəsinin Azərbaycan Respublikasının suverenliyi,\nərazi bütövlüyü və beynəlxalq səviyyədə tanınmış sərhədlərinin toxunulmazlığı əsasında tezliklə həll olunmasının vacibliyi ilə bağlı sentyabrın 28-də bəyanat qəbul etmişdir. Bu bəyanata görə də Sizə öz minnətdarlığımı bildirirəm.\nYeri gəlmişkən qeyd edim ki, son bir neçə ildə Türkiyədə demək olar ki, hər gün müharibə - şəhid xəbərləri izlədikcə və “Vətən sağ olsun!” başsağlıqlarını eşitdikcə nə qədər ağır da olsa Dağlıq Qarabağ uğrunda Vətən Müharibəmizi, qanımız-canımız bahasına müqəddəs torpaqlarımızın geri alınmasını arzulamışam... Ölkə də xaricdə çıxışlarımda “Sülh gözəldir, Torpaqlar isə müqəddəsdir” demişəm. Bu aşağıdakı misraların dərin mənası həmişə məni ruhlandırıb.\n“Bayrakları bayrak yapan üstündeki kandır, Toprak eğer uğrunda ölen varsa vatandır”\n( Mithat Cemal Kuntay)\nƏlbəttə, bu gün Dağlıq Qarabağımız uğrunda haqq Müharibəmizdə qəhrəmancasına həlak olan elə şəhidlərimiz var heç 40-ları da çıxmayıb! Gözü yaşlı analar var, bacılar, gəlinlər, körpələr var... Amma bu müharibə reallığıdır! Vətən Sağ olsun! “Şəhidlər ölməz, Vətən bölünməz!”.. Bir də ölüm alın yazısıdır. Nə xoş o insanlara ki, alınlarına Vətən uğrunda ölmək-şəhid olmaq yazılıb! Həyatda çox övlad itirən analar, çox qardaş itirən bacılar, çox ömür yoldaşını itirən gəlinlər, çox yetim qalan körpələr var! Nə gözəldir bu itkilərin ünvanı qəhrəmanlıq – döyüş meydanları olsa!.. Döyüşə igidlər gedər, getdilər və Şəhidlik adında bir əbədiyyət səhifəsi yaratdılar! Onların ruhu bu Zəfərlə şad olacaq daima!\nGecədən keçmiş – 2. 30 radələrindən Ali Baş Komandan, cənab İlham Əliyevin xalqa yetirdiyi Qələbə mücdəli Müraciətdən sonra həmvətənlərimizin ardı-arası kəsilməyən “Qarabağ” şüarları, maşın siqnalları, Qarabağ şikəstəsi, “Laçınım” və başqa qəhrəmanlıq mahnıları, yallılar - atəşfəşanlıq təntənəsini izləyə-izləyə yazdığım bu yazını kövrək duyğularımın diktəsi fikirlərimlə tamamlayıram:\nVətən Sevgisi! Allahın bəndələrinə bəxş etdiyi sevgilərdən ən alisidir!.. Vətən o demək ki, hər qarışı bütün sənsən!.. Vətən bizim üçün o varlıq ki, Dağlıq Qarabağdan, onunla kimi qədim Rəvan – İrəvan torpaqlarımızı itirəndən bütün Azərbaycanlıların bir dinməyən həsrəti vardı, ovunmayan bir ağrısı vardı. Bir nəsil qaçqın uşaq gənc oldu, bir nəsil yaşlı dünyasını dəyişdi- amma hansı bölgədən olduğumuzdan asılı olmadan itki dərdimiz ümumi idi. Daş-qubar idi içimizdə həsrət qaldımız Dağlıq Qarabağ Vətənimiz! Sanki nisgil narın qum dənəcikləri kimi səpilmişdi Azərbaycanın üstünə! Vətəndaş olasan bu kökü Qarabağda- İrəvanda olan acıya biganə olasan?! Mümkün deyil! Bəlkə də Vətəndaş kəlməsi Vətənin hər daşına sahib olmaq deməkdir! Sərhəd də, yurd da, oba da, el də bu mənalardan qaynaqlanır!\nBir də mən inanmıram ki, hər bahar gələndə çəmənlərimizi bəzəyən Xari bülbül düşmən ayaqları altından baş qaldırsın! İnanmıram ki, Qarabağ dağları, meşələri, bulaqları muğam “boğazlarını” mənfur erməni tayfalarına vermiş olsun!\nMən inanmıram ki, əcdadlarımızın ruhu onlara Dağlıq Qarabağ torpaqlarının, bu yerlərin yeraltı-yerüstü sərvətlərinin, sirli-ilahi mənəvi ərmağanlarıının bizə - Azərbaycanlılara məxsus olduğunu, bu günki məğlubiyyətlərinin onları gözlədiyini, “türk” deyib nifrət etdikləri Azərbaycanlılara məğlub olacaqlarını, yenə hiylə maskalarını taxıb bu yerin əbədi sahiblərinə sığınacaqlarını agah etməmiş olsun!\nQələbə! Tək insanlar deyil, əsl sahiblərindən uzaq düşmüş, yetim qalmış kəndlər-kəsəklər sevinir. Tək kəndlər-kəsəklər yox, qarlar, yağışlar, mehlər, Günəşli günlər sevinir!\nBeləcə bu gün bütün Azərbaycanın Qələbə günüdür və bundan sonra gələn hər ilin bugünü və və əslində bu günləri bizim Milli Qələbə günlərimiz olacaq!\nGözün aydın Azərbaycan! Gözün aydın Türkiyə! Ruhun şad olsun Ulu Öndər!\nAllah ömrünüzü uzun, sağlamlığınızı möhkəm, uğurlarınızı bol etsin hamımızın – bütün Azərbaycanlıların prezidenti, möhtərəm İlham Əliyev! Siz bu Zəfərinizlə bütün dünyaya Azərbaycanın hərbi, siyasi, iqtisadi gücünü və XXI əsrin sərkərdəsi qüdrətinizi sübut etdiniz! Qarşıda bir Zəfəriniz də var: qədim İrəvan xanlığımıza Dağlıq Qarabağ Fatehi yürüşünüz və didərginlərimizin dönüşü zəfəriniz!\nBildiilib ki, hakimiyyət sosial şəbəkələrdə saxta statuslar, şərhlər ilə cəmiyyətin sonsuz dəstəyini aldığı təəssüratı yaradırdı.\n“Həqiqi Ermənistanda isə küçələrə çıxan minlərlə insan Nikol Paşinyanın istefasını tələb etdi. Mitinqə təşəbbüs göstərən 17 partiya baş nazir tələblərini yerinə yetirənə qədər aksiyaların davam edəcəyini bildirdilər. Yalnız bir tələb var - bu partiyaların nümayəndələrinin fikrincə, mövcud vəziyyəti dəyişdirə biləcək Paşinyanın istefasıdır”, - nəşrdə qeyd edilib.\nPrezident yanında Şuranın dəstəyi ilə informasiyanın açıqlanmasının vəziyyəti təhlil edilir\nMüasir cəmiyyətlər informasiyasız yaşaya bilməz. Cəmiyyətdə nizamın yaradılması, qorunub saxlanılması üçün mütəmadi olaraq onun informasiya ilə təminatı həyata keçirilməlidir. Xüsusilə, informasiya sahibi ictimai informasiyanı elə üsulla açıqlamalıdır ki, bu informasiya ehtiyacı olan hər kəsə mümkün qədər tez çatsın.\nGörülən işləri təhlil etmək və müvafiq səmərələşdirici təkliflər hazırlamaqla cəmiyyətin artan ehtiyacını ödəmək üçün Azərbaycan Respublikasının Prezidenti yanında QHT-lərə Dövlət Dəstəyi Şurası da öz fəaliyyətində bu sahəyə yer ayırıb. Belə ki, Şuranın dəstəyi ilə Demokratiyanın İnkişafı Problemləri Mərkəzi ictimai Birliyi “Ümumi istifadə üçün açıq və alınması məhdudlaşdırılan informasiyalarla bağlı maarifləndirmə işlərinin və mövcud durumla bağlı təhlilin aparılması” layihəsini icra edir.\nLayihənin məqsədi açıq və alınması məhdudlaşdırılan informasiyalarla bağlı cəmiyyətdə maarifləndirmə işləri aparmaq və mövcud vəziyyəti təhlil edərək real situasiyanı müəyyənləşdirməklə bu sahədə çatışmazlıqları üzə çıxarmaq, görülən işlərə ictimai dəstəyi təmin etməkdir.\nGörülən işlərlə bağlı məlumat verən İctimai Birliyin sədri Mütəllim Rəhimov bildirib ki, əldə edilməsi qanunla məhdudlasdırılan informasiyalar istisna olmaqla dövlət orqanları öz fəaliyyətləri barədə məlumatları ictimaiyyətə çatdırmalıdırlar. Dövlət orqanları şəxslərin, kutləvi informasiya vasitələrinin və vətəndas cəmiyyəti institutlarının onların fəaliyyətləri barədə informasiya ala bilmələri ucun zəruri tədbirlər görməlidirlər. O deyib ki, “İnformasiya əldə edilməsi haqqında" qanunda nəzərdə tutulan bilgilərin qapalı tutulması inzibati məsuliyyət doğrurur.\nİnzibati Xətalar Məcəlləsi buna görə, cərimə cəzası nəzərdə tutur. İnformasiya sahibi "İnformasiya əldə etmək haqqında" qanunun tələblərini pozmağa görə, 100 manatdan 1500 manata qədər cərimə edilə bilər. “Lakin İnzibati Xətalar Məcəlləsinin bu müddəası indiyə qədər bir dəfə də olsun tətbiq edilməyib. Açıqlıq səviyyəsini artırmaq üçün bu mexanizmlər işə salınmalıdır. İctimai Birlik həm də bu məsələni gündəmə gətirməklə problemin həllinə öz töhfəsini vermək niyyətindədir” - M.Rəhimov sonda deyib.\n“Ermənistan atəşkəsi yenə pozsa, ağır nəticəsini görəcək” - Çavuşoğlu\nAvrasiya.net-in məlumatına görə, bunu bu gün Bakıda keçirilən mətbuat konfransında Türkiyə xarici işlər naziri Mövlud Çavuşoğlu Ermənistanın işğal edilmiş ərazilərin qaytarılması ilə bağlı təqvimə riayət etməyəcəyi halda hansı addımların atılacağına dair sualı cavablandırarkən bildirib.\nM.Çavuşoğlu deyib ki, anlaşmanın altında Ermənistan baş nazirinin imzası var: “Ermənistan bundan əvvəl 3 dəfə atəşkəsi pozdu, nəticəsini gördü. Yenə pozarlarsa, yenə də ağır nəticəsini görərlər. Bundan əvvəl Azərbaycan çox səbr etdi, bundan sonra seçim Ermənistanındır. Ya könüllü anlaşmaya əməl edərək işğal edilmiş torpaqlardan çıxacaqlar, ya da qəhrəman Azərbaycan Ordusu bu günə qədər olduğu kimi torpaqlarını alacaq. Həyatın gerçəkləri var. Ermənistan bölgədə sabitlik əldə olunandan sonra bundan necə faydalanacaq, o barədə düşünməlidir”.\nÖlkədə internet məhdudiyyəti aradan qaldırıldı\nAzərbaycanda Vətən müharibəsi ilə bağlı 27 sentyabrdan internetə qoyulan məhdudiyyət bu dəqiqədən etibarən aradan qaldırıldı.\nAvrasiya.net xəbər verir ki, hazırda sosial şəbəkələrdən, o cümlədən Votsapdan istifadədə heç bir maneə yoxdur.\nQeyd edək ki, Rabitə, Nəqliyyat və Yüksək Texnologiyalar Nazirliyi məhdudiyyətin bu gün götürüləcəyini bildirsə də, saat açıqlanmamışdı.\nAvrasiya.net xəbər verir ki, müraciətdə deyilir:\nSaatlı rayon prokurorluğundan verilən məlumata görə, dərhal prokurorluq əməkdaşları tərəfindən hadisə yerinə və meyitə baxış keçirilmiş, digər zəruri prosessual hərəkətlər yerinə yetirilib.\nPaşinyan danışıqlar şərtini açıqladı – Üç sensasion tələb\nMüxalifətin parlamentdə məlum müzakirə tələbləri qarşısında Nikol Paşinyanın Mənim Addımım fraksiyası bəyanat yayıb.\nAvrasiya.net xəbər verir ki, bəyanatda Azərbaycan, Rusiya və Ermənistan arasında imzalanan sazişin qaçılmaz reallıq olduğu vurğulanıb. Bildirilib ki, sazişin imzalanması Ermənistan və keçmiş “artsax”ı tamamilə itirməmək üçün yeganə yol idi.\nEtiraf edilib ki, hərbi əməliyyatlar davam edəcəyi təqdirdə qısa müddətdə minlərlə erməni əsgər məhv ediləcəkdi.\nCəmiyyətin bütün suallara cavab almaq haqqının olduğunu bildirən fraksiya destabilizasiyaya əsas verən heç bir iclasda iştirak etməyəcəyini açıqlayıb.\nBuna baxmayaraq, məlum Qarabağ Bəyanatının müzakirəsi üçün fraksiya müxalifətdən bütün ermənilərə və dünyaya bu 3 şərti açıq şəkildə bəyan etməyi istəyib.\nBelə ki, etirazçı müxalifət:\n1. Rusiyanın vasitəçiliyindən imtinanı dəstəkləyir\n2. Rusiya sülhməramlılarının təmas xəttindən çıxmasını dəstəkləyir\n3. Müharibənin davam etməsini tələb edir.\nBu 3 şərti yerinə yetirəndən, bu tələbləri ermənilərə və dünyaya açıq şəkildə elan edəndən sonra müharibənin davam edəcəyi təqdirdə qələbəyə aparacaq yol xəritəsini təklif edəcəyi halda Mənim Addımım fraksiyası müzakirələrə başlamağa hazır olduğunu elan edib.\nQeyd edək ki, açıqlamanı Mənim Addımım fraksiyası yayıb. Paşinyanın isə harada olduğu bilinmir.\nRusiya Azərbaycana 8 helikopter gətirir\nRusiya Azərbaycanda sülhməramlı missiya çərçivəsində Mi-8 və Mi-24 helikopterlərini yerləşdirəcək.\nAvrasiya.net xəbər verir ki, bu məlumatı Rusiya Müdafiə Nazirliyi yayıb. Məlumata görə, artıq AN-124 “Ruslan” nəqliyyat təyyarəsi İrəvana 8 ədəd Mi-8 və Mi-24 helikopteri çatdırıb.\nBu helikopterlərdən atəşkəsə nəzarət rayonlarında havadan monitorinqin aparılması, eləcə şəxsi heyətin çətin keçilən bölgələrə daşınması üçün istifadə ediləcəyi bildirilib.\nQeyd edək ki, bəyanata əsasən, Azərbaycana gələn Rusiya sülhməramlı kontingenti 1960 nəfər şəxsi heyətə, 90 zirehli transportyora, 380 avtomobil və xüsusi texnikaya sahibdir.\n“Dağlıq Qarabağ” ifadəsi tamamilə dilimizdən çıxarılsın - Təklif\nAvrasiya.net xəbər verir ki, ictimai fəal, QHT sədri, tarixçi Emin Əliyev özünün rəsmi sosial şəbəkə hesablarında təklif etmişdir ki, artıq “Dağlıq Qarabağ” ifadəsi tamamilə dilimizdən çıxardılsın. O qeyd edir ki, “Dağlıq Qarabağ” adı 1923-cü il iyulun 7-də Azərbaycan Sovet Sosialist Respublikasının tərkibində Dağlıq Qarabağ Muxtar Vilayəti yaradılması ilə ortaya çıxmışdır.\n1981-ci il iyunun 16-da isə Azərbaycan SSR Ali Soveti "Dağlıq Qarabağ Muxtar Vilayəti haqqında" qanun qəbul edib və muxtariyyətin səlahiyyətlərində yeniliklər edilib.\n1988-ci ildə Ermənistan və Azərbaycan SSR arasında münaqişəsinin başlanmasının ardından 1991-ci il noyabrın 26-da Azərbaycan Respublikası Ali Sovetinin qərarı ilə Dağlıq Qarabağ Muxtar Vilayəti inzibati ərazi vahidi ləğv olunub. Həmin gün müstəqil Azərbaycanın parlamentinin qərarı ilə həm 1923-cü il iyulun 7-də Azərbaycan Sovetləri Mərkəzi İcraiyyə Komitəsinin qəbul etdiyi dekret, həm də 1981-ci il iyunun 16-da Azərbaycan SSR Ali Sovetinin qəbul etdiyi "Dağlıq Qarabağ Muxtar Vilayəti haqqında" qanun qüvvədən salınıb və onun ərazisi qonşu Xocavənd, Tərtər, Goranboy, Şuşa və Kəlbəcər inzibati rayonları arasında bölüşdürülüb. Ermənistan Respublikasının Azərbaycan Respublikasına qarşı 30 ildən çox davam edən təcavüzkarlıq siyasəti və müharibəsi 10 noyabr 2020-ci ildə Ermənistanın tam məğlubiyyəti və işğalçı ordunun ərazilərimizi birdəfəlik tərk etməsi ilə nəticələnmişdir.\nBütün bunları nəzərə alaraq separatçı bir ifadə olan “Dağlıq Qarabağ” adı tarixin qaranlıqlarına atıldı.\nHesab edirəm ki, 10 noyabr 2020-ci il tarixli zəfər aktı ilə “Dağlıq Qarabağ” separatçı ifadəsi də ləğv edilməli, bütün müstəvilərdə bu addan istifadə qadağan edilməli və bu adın hallanmasından imtina edilməlidir.


BIR FACIAL PLASTIK CƏRRAHDA NƏ BAXMALIYIQ - KOZMETIK TƏTBIQLƏR - DAILYBEAUTY - GöZƏLLIK AUTHORITY - BƏDƏN - 2019\nBir il ümumi cərrahiyyə və otorinolaringologiya (qulaq, burun və boğaz) üzrə təlim keçmiş həkimlər yüz plastik cərrahları kimi tanınır. Onlar həmçinin Amerika Şurası Otolarinqologiya Şurası (ABOto), Amerika Üz Plastik və Rekonstruktiv Cərrahiyyə Şurası (ABFPRS) və Üz Plastik və Rekonstruktiv Cərrahiyyə Amerika Akademiyası (AAFPRS) kimi müvafiq qurum və üzvlərin üzvləri olmalıdır.\nOnlar müalicə edirlər:\nÜz, baş və boyun\nTərtib edilən əməliyyatlar:\nFacelift, göz qapaqları əməliyyatı, boyun qaldırıcı, dəri səthi, enjekte edilə bilən, enerji / yüngül əsaslı müalicə, burun əməliyyatı, qulaq əməliyyatı, üz implantları, dəri xərçəngi rekonstruksiyası.\nSiz də May ola bilər: 3 Crow'un ayaqları üçün düzəltmək\nÜz Plastik Cərrahına Nə Sual:\nMina kimi neçə proseduru yerinə yetirdiniz? Məndən əvvəl və sonra fotoşəkilləri göstərə bilərsinizmi?\nDaha yaxşı nəticələr və ya daha sürətli bir şəkildə bərpa etmək üçün prosedurdan əvvəl mənə məsləhət verdiyiniz bir şey varmı?\nBu prosedurla əlaqəli risklər hansılardır? Alternativ müalicələr haqqında nə deyirsiniz?\nBərpa kimi nədir? Nəticələri zaman nə vaxt başlayacağam?\nYenidən makiyaj qalıcı və dəriyə qulluq məhsulları istifadə etməyə başlaya bilərəm? Nəticələri necə saxlaya bilərəm?\nCopyright 2019 \_ ar.womanfitness.info \_ Bir Facial Plastic Surgeon üçün baxın


Məşhur prodüser özünü öldürdü: Adı seks qalmaqalında hallanırdı\n20 il öncəki təcavüzü gizlətməkdə günahlandırılan məşhur menecer və prodüser Jill Messik intihar edib.\nMilli.Az xarici KİV-ə istinadən xəbər verir ki, Hollivud-u bürüyən zorlama iddiaları hardasa hər gün bir məşhurun etirafı ilə gündəmdən düşmür. Ən çox təqsirləndirilən şəxs Harvey Veinşteinin adı bu dəfə bir intiharda hallanıb.\n1997-ci ildə “Sundance” Film Festivali zamanı Veinşteinin təcavüzünə məruz qaldığını söyləyən Rous MKQovan detalları 30 yanvarda “bazar”a çıxardığı “Brave” (“Cəsur”) adlı kitabında açıqlamışdı.\nAktyor kitabında bir zamanlar qalmaqallı olayı ört-basdır edən meneceri Jill Messikə də “od püskürüb”. Veinştein və MkQovanı bir axşam yeməyində görüşdürüb, hadisənin mətbuata sızmaması üçün səy göstərən Messik 7 il daha rejissorla çalışmağa davam edib.\n20 il öncəki təcavüzün ortaya çıxmasından sonra depresiyaya düşdüyü deyilən Jill Messik ötən gün intihar edib. Yaxınları “Brave”i oxuyan keçmiş menecerin özünü ittiham edib, sarsıldığını və özünü öldürdüyünü açıqlayıblar.


Politoloq Fikrət Sadıxov: “İŞİD-lə mübarizə aparıb onu məhv etmək ağır olacaq” - Qafqaz Xəbər Agentliyi - qafqaznews.az\nPolitoloq Fikrət Sadıxov: “İŞİD-lə mübarizə aparıb onu məhv etmək ağır olacaq”\nSeptember 22, 2014 17:10 Admin\nİki ərəb dövləti İraq və Suriya ərazilərində “xilafət” yaratmış İraq Şam İslam Dövləti terror təşkilatına qarşı koalisiya yaradılması işi davam edir. ABŞ-ın və eləcə də bir sıra Avropa və ərəb dövlətlərinin də daxil olacağı koalisiyanın İŞİD-ə qarşı genişmiqyaslı hərbi əməliyyatların başlayacağından sonra hadisələr necə inkişaf edəcək? Bu məsələdə İran İslam Respublikasının mövqeyi necə olacaq? Bu və digər suallara cavab tapmaq üçün qafqaznews.az saytı politoloq, Qərb universitetinin professoru Fikrət Sadıxovla söhbət edib.\n– ABŞ-ın rəhbərliyi altında formalaşan koalisiyanın İŞİD tərəfindən ələ keçirilmiş İraq və Suriya ərazilərinin azad olunması və bu terrorçu təşkilatın məhv edilməsi güclərin nisbətini necə dəyişə bilər?\n– Bu gün İslam dövləti tərəfindən ələ keçirilmiş ərazilərin azad edilməsi olduqca ağır vəzifədir. Düzdür, ABŞ öz üzərinə bu rolu gütürüb və koalisiya formalaşdırıb. Lakin hətta bu halda İD üzərində qələbə o qədər də qısa müddətə əldə olunası məsələ deyil. İD üzərində birdəfəlik və tam qələbə qazanılacağı təqdirdə isə, əlbətdə ki, ABŞ-ın mövqeyi möhkəmlənəcək. Çünki ABŞ üzərinə bir inhisarçı kimi fundamentalçıları və radikalları sakitləşdirmək rolunu götürüb. Hansısa mənada koalisiyaya qoşulmuş Fars körfəzi monarxiyalarının, İordaniya və Misirin də mövqeləri möhkəmlənəcək ki, bunlar da öz siyasətlərini ABŞ-ın regionda gerçəkləşən xarici siyasəti farvaterində reallaşdırırlar. Düşünürəm ki, qətiyyətli qələbə qazanılacağı təqdirdə bu xətt qərbyönümlü bəzi ərəb ölkələrində olduqca möhkəmlənəcək. Lakin bu o demək deyil ki, yaranmış vəziyyətdən narahat olan bir sıra digər ərəb dövlətləri hadisələrin bu cür inkişafına qarşı çıxmayacaqlar.\n– İŞİD-in məğlub edilməsindən sonra regionda İran və Suriyanın mövqeləri möhkəmlənəcəkmi?\n– İŞİD üzərində qələbədən sonra İranın və ələlxüsus da Suriyanın mövqeyinin möhkəmlənəciyi haqqda birmənalı şəkildə danışmaq yersizdir.\n– İŞİD-in məhv edilməsindən sonra Suriya rejiminin də sona çatacağını proqnoz etmək olarmı? Yəni İŞİD-in məsələsi həll edildikdən sonra ABŞ Bəşər Əsəd rejimini devirməyə başlayacaqmı?\n– Hal-hazırda Yaxın Şərqdə yaranmış vəziyyət, mötədil və radikal qüvvələr arasındakı qarşıdurma ondan xəbər verir ki, gizlincə sərf etməyən siyasi rejimlərin devrilməsi ilə bağlı məsələlər də həll olunur. ABŞ üçün belə rejimlərdən biri də Suraya rejimidir. Düşünürəm ki, amerikalılar radikallara qarşı mübarizə apararaq, onlara hücum edərək, onların mövqelərini bombalayaraq, ilk növbədə Suriya ərazisini hədəf alacaqlar. Bu da hansısa mənada Suriyadakı siyasi rejimin zəifləməsinə səbəb olacaq. Bu birmənalı şəkildə belədir. Çünki ABŞ prezidenti Barak Obama bildirib ki, radikalları onların harada olmasından asılı olmayaraq məhv edəcək. İlk növbədə o, Suriya ərazisinin adını çəkib. Bu da Suriyadakı siyasi rejimin zəifləməsinə gətirə bilər. Burada bir çox məsələlər Rusiyanın mövqeyindən asılı olacaq ki, o, da ABŞ-ın bu regiondakı üstünlüyünün əleyhdarıdır. Hal-hazırda Rusiya Federasiyası çox zəifdir. Rusiya sanksiyalar şəraitində yaşayır. Ukrayna hadisələri ilə bağlı olaraq bu ölkəyə Bəşər Əsədin müdafiəçisi qismində çıxış etmək çətin olacaq. Bu mənada hesab edirəm ki, Əsəd rejimi zəifləyəcək.\n– Türkiyənin onun vətəndaşlarının İŞİD-in əlindən azad olunmasından sonra bu təşkilatla mübarizədəki mövqeyinin dəyişməsindən danışmaq olarmı?\n– Düşünürəm ki, Türkiyə bu və ya digər şəkildə İŞİD-lə mübarizəyə qoşula bilər. Bundan əlavə rəsmi Ankara açıq şəkildə bəyan etmişdir ki, koalisiyada iştirakları haqqda ona görə açıq danışmırdılar ki, təşkilatın əlində Türkiyə vətəndaşları əsir idi. Onlar bunu açıq etiraf etdilər. Ankaranın islam dünyasında balanslaşdırılmış siyasət apardığına görə, düşünmürəm ki, Türkiyə açıq şəkildə ABŞ-ın rəhbərliyi altında formalaşan koalisiyaya qoşula və radikalların İraq və Suriya ərazilərindəki mövqelərinə aviazərbələr endirə bilər. Ancaq hesab edirəm ki, Türkiyənin hər-hansı iştirak forması tapılacaq. İstənilən halda Türkiyə İŞİD-in zəifləməsi və tam məhv olmasında maraqlı olan qüvvələrə qoşulacaq.\n– İŞİD-in arxasında bu təşkilatı maliyyələşdirən hər hansı böyük siyasi güclərin və hətta dövlətlərin də durduğunu söyləmək olarmı?\n– İŞİD-in aparıcı Qərb dövlətlərinin, ABŞ-ın yaratdığını, bu ölkələr tərəfindən vaxtı ilə ratadığı Əl-Qaidədən qopduğunu deyənlər var. Lakin mən deməzdim ki, İŞİD dünya siyasətinin vacib oyunçuları tərəfindən maliyyələşir. Lakin rəsmi strukturları təmsil etməyən bəzi siyasi, maliyyə dairələri İŞİD-in mövcud olmasını, ayaqda dura bilməsini arzulayır. Eyni zamanda onlar “xilafət”in öz qarşısına qoyduğu tapşırıqların da yetirilməsində maraqlıdırlar. Bu qüvvələr mövcuddur. Elə belə güclər də İŞİD-i maliyyələşdirir. Digər tərəfdən isə hər şey olduqca sadədir. İŞİD İraqın şimalında neft yataqlarının bir hissəsini ələ keçirib ki, burada da neftin satışı dempinq qiymətlərlə həyata keçirilir. İŞİD bundan milyonlarla hesablanan dollar qazanır. Elə bu da radikalların maliyyələşdiyi mənbədir. Lakin xaricdən maliyyəşməyə ehtiyac həmişə var. Düşünürəm ki, bunda elə İŞİD-i maliyyələşdirən güclərin özləri də maraqlıdır. Bununla parallel olaraq İŞİD-in özünə inamı daha da artır. Təşkilat özünün qəddarlığı və kompromissizliyi ilə seçilir. Unutmamalıyıq ki, İslam dövlətinin tərəfində, bəzi məlumarlara əsasən, vaxtı ilə Səddam Hüseynin ordusunda xidmət etmiş zabitlər də döyüşür. Bu günə İŞİD-in maliyyələşməsi ciddi problem deyil.\n– Yəni siz İslam dövlətinin vəziyyətinin ağır olduğu qənaətində deyilsiniz?\n– Bu gün İD-in vəziyyətini ağır adlandırmaq çətindir. Onlar, mən vurğuladım ki, sərtlikləri, qəddarlıqları və kompromissizlikləri ilə seçilirlər. İŞİD ələ keçirdiyi ərazisini genişləndirmək yolunda vəzifələrini fanatikliklə reallaşdırır. Onların planları çox ambisiyalıdır. İqtisadi infrastruktur yaradılıb, hərbi strukturlar da yaradılır. Belə vəziyyətdə mən deməzdim ki, İD-in vəziyyəti həddən artıq zəifdir.\n– İŞİD-ə qarşı aparılacaq mübarizə uzunsürən müharibəyə çevrilə bilərmi? Bundan əlavə ABŞ İraqa öz əsgərlərini göndərməyəcəyini bəyan etmişdir.\n– Birmənalı şəkildə müharibə qısamüddətli olmayacaq. ABŞ və onun müttəfiqləri bomba zərbələri vuracaq. İŞİD döyüşçüləri isə gizlənmək üçün yerlər axtaracaq. Bu, əlbətdə ki, müəyyən mənada onların Yaxın Şərqdə irəliləməsinin qarşısını alacaq. Lakin düşünmürəm ki, yaxın perspektivdə onları məhv etmək mümkün olacaq. Necə ki Əfqanıstanda Əl-Qaidəni və Talibanı məhv etmək mümkün olmadı. Ona görə də fanatikliyi və radikallığı ilə seçilən bu cür təşkilatları ümumiyyətcə məhv etmək çox çətindir.\n– Məlum olduğu kimi, ABŞ-ın dövlət katibi Con Kerri özünün iranlı həmkarı Məhəmməd Cavad Zəiflə görüşüb. İranın anti-İŞİD koalisiyasına qoşulacağını və ya hər-hansı formada ona yardımçı olacağını deyə bilərikmi? Çünki bir müddət öncə İranın ali dini rəhbəri S.Ə.Xamneyi bəyan etmişdir ki, İran ABŞ-a İŞİD-ə qarşı mübarizədə yardımçı olmayacaq.\n– Düşünürəm ki, İran koalisiyaya qoşulmayacaq. Bunun da bir neçə səbəbi var. Bunlardan biri çox prinsipial olan ideoloji səbəbdir. İran Qərb dəyərlərini əsla qəbul etmir. Eləcə də İran Qərb koalisiyasının Yaxın Şərqdə qarşısına qoyduğu tapşırıqları da qəbul etmir. İran tərəfi ABŞ-ın regiondakı ağalığından çəkinir. İran əbətdə ki, Bəşər Əsəd rejiminin zəifləməsinə qarşıdır ki, bu rejimlə də İranın partnyorluq və müttəfiqlik əlaqələri var. Lakin İŞİD-in rəsmi Tehranın əleyhdarı və düşməni olması da faktdır. Ancaq düşünürəm ki, onlar digər vasitələrlə mübarizə aparacaqlar. Koalisiyaya qoşulmamaq şərtilə onlar yəqin ki İŞİD tərəfindən gələn təhlükəni dəf etmək üçün digər forma tapacaqlar. Bu radikal qruplaşmaya qarşı onlar koalisiyaya qoşulmayaraq və Yaxın Şərq regionunda ABŞ-ın hərtərəfli ağalığına qarşı çıxmaqla mübarizə aparacaqlar.\nABŞ Barak Obama Fikrət Sadıxov İŞİD Misir


Kukunor — Vikipediya\n38°00′00″ şm. e. 100°00′00″ ş. u.\nçin 青海湖, monq. Хөх нуур\n4200 - 5694 km²\nKukunor (çin 青海湖, monq. Хөх нуур) — Asiyanın axını olmayan ən böyük dağ gölüdür. Çinin qərbində Sinxay vilayəti ərazisində yerləşir. Çinlilər gölü Sinxay (青海), monqollar Kuku Nuur (Хөх нуур) və tibetlilər isə Sо Nqonpo adlandırırlar («göy göl»).\nGölün xəritəsi 1682 il\nGöl Sinxay vilayətinin paytaxtı Sinin şəhərindən 100 km qərbdə yerləşir. Gölün uzunluğu 105 km, eni isə 65 km təşkil edir. Onun sahəsi 4,2 min km² yaxındır. Gölün ən dərin yeri 38 metr təşkil edir. Kukunor gölü eyni adlı yaylada yerləşir və dəniz səviyyəsindən 3205 m hündürlükdə qərar tutur.\nSahilləri az girintili-çıxıntılıdır. Gölün sahilərində terras yaranıb (hündürlüyü 50 m). Dibi zəif lilləşməyə məruz qalıb. Göldə bir neçə qum adaları var. Kukunor gölünə 23 çay tökülür. Ən iri çayı Buxin-Qoldur. Çay delta əmələ gətirir. Gölün qərbinə tökülür. Yay ərzində yağıntıların azalması ilə əlaqədar səviyə enir. Yay ərzində suyun temperaturu 18-20° S olur. Noyabrdan mart ayına qədər göl donur. Suda minerallaşma səviyəsi 11,3 q/l təşkil edir. Göldə təkcə Çəkikimilərin nümayəndələri yaşayır. Gölü tətqiq eliyən ilk avropalı Nikolay Mixayloviç Perejevalski (1872) olmuşdur.\nQinghai Lake Protection and Utilization Administration Bureau\nQinghai Lake Tourism and Culture Network\nKukunor gölünün quşları (Eastday.com.cn 07/17/2001)\nMənbə — "https://az.wikipedia.org/w/index.php?title=Kukunor&oldid=5503515"\nBu səhifə sonuncu dəfə 22 sentyabr 2020 tarixində, saat 02:53-də redaktə edilib.


“Azərbaycan və Türkiyə dostluğunun bərabəri və bənzəri yoxdur” - Yeni Gəncə\nmüəllif Nurlana Həbibova 03/05/2021 04/05/2021\n“Bu gün Azərbaycan və Türkiyə dostluğunun bərabəri və bənzəri yoxdur. Bu, strateji və qardaşlıq münasibətlərindən də üstün bir səviyyədədir”.\nHazırda Azərbaycan-Türkiyə əlaqələrinin yüksək səviyyədə inkişaf etdiyini bildirən deputat xatırladıb ki, Azərbaycanın müstəqilliyini tanıyan ilk dövlət də məhz Türkiyə Cümhuriyyəti olub: “Azərbaycan müstəqillik qazandıqdan sonra ölkənin inkişaf etməsi, çiçəklənməsi, əvvəlki quruluşdan fərqli olaraq kapitalizm və iqtisadiyyatın inkişafı üçün Türkiyənin dəstəyi əvəzsiz olub. Xüsusilə, 2003-cü ildə cənab İlham Əliyev hakimiyyətə gəldikdən sonra ulu öndər Heydər Əliyevin siyasətini davam etdirdi, beləcə Türkiyə ilə əlaqələr daha da inkişaf etməyə başladı. Vurğulamaq lazımdır ki, Azərbaycan, demək olar, bütün beynəlxalq layihələrini Türkiyə ilə birgə həyata keçirir. Misal üçün neft-qaz, tranzit layihələri birbaşa Türkiyə üzərindən reallaşdırılır. Beləliklə, Türkiyə bir növ Azərbaycanın Avropaya, Qərbə açılan qapısıdır. Bu baxımdan Azərbaycanda bütün iqtisadi irəliləyişlərdə, beynəlxalq təşkilatlarda ölkəmizin mövqeyinin dəstəklənməsində Türkiyə hər zaman yaxından iştirak edib. Bütün bu münasibətlərin kuliminasiya nöqtəsi isə 44 günlük Vətən müharibəsi oldu, nəticədə Türkiyə ilə əlaqələrin nə qədər əhəmiyyətli olduğu hər kəs tərəfindən qəbul edildi”.\nN.Həmzəyev əlavə edib ki, artıq Türkiyə-Azərbaycan münasibətləri fonunda digər türkdilli dövlətlər də bu münasibətlərin əhəmiyyətini və önəmini anlayırlar: “İqtisadi inkişaf üçün Orta Asiyada olan türkdilli dövlətlər də Türkiyə və Azərbaycanla əlaqələri gücləndirmək istəyirlər. Amma təbii ki, biz heç vaxt milliyyətçi mövqedən çıxış etmirik, bütün millətlərə hörmətlə yanaşırıq. Artıq Azərbaycan-Türkiyə münasibətləri elə bir səviyyədədir ki, əlaqələr bundan sonra da yalnız inkişaf edən xətt üzrə irəliləyə bilər. Düşünürəm ki, xalqlar arasında olan dil, din və mədəniyyət birliyi də istər-istəməz bu əlaqələrin daha da güclənməsini zəruri edir”.


Kardaşyanlar Bred Pittə görə dava etdilər - PEYK.AZ\nPeyk Xeber Mar 19, 2020 0 189\nPeyk Xeber Mar 16, 2020 0 136\nKardaşyan- Cenner ailəsinin üç üzvü arasında gərgin anlar yaşanır.\nSen 21, 2019 - 08:01\nKardaşyan- Cenner ailəsinin üç üzvü arasında gərgin anlar yaşanır. “Qafqazinfo” xəbər verir ki, qalmaqalın səbəbkarı Hollivud ulduzu Bred Pittdir. Belə ki, bir müddət əvvəl Kim Kardaşyanın repçi əri Kane Uest aktyoru tədbirinə dəvət edib.\nİfaçının məqsədi sevgi tərəfdən bəxti gətirməyən Kloe Kardaşyanı ilə Bredi tanış etmək olub. Hələ Kloe bir neçə dəfə instaqram səhifəsində Pittə heyranlığını dilə gətirib.\nBuna baxmayaraq məclisdə Kloenin bacısı Kendall Bredin diqqətini çəkmək üçün müxtəlif üsullara əl atıb. Həmçinin Kortni Kardaşyan da Bredə maraq göstərib. Bu səbəbdən Kloe ilə Kortni arasında mübahisə meydana gəlib.\nBütün bu iddilarla bağlı Kardaşyan ailəsi və B. Pitt açıqlama verməyib.\nadmin Oct 2, 2019 0 37\nadmin Apr 15, 2020 0 23\n“Toyota”nı ildırım vurdu: arxa pəncərəsindən keçib təkərlərin...\nadmin Sen 18, 2019 0 55\nadmin Apr 16, 2020 0 23\nadmin Sen 21, 2019 0 3357\nadmin Sen 23, 2019 0 230\nÜlvi Mehdiyevdən SMS icazə ilə bağlı MÜHÜM AÇIQLAMA\nadmin Apr 25, 2020 0 20\n“Karantin rejimindən əvvəl “ASAN xidmət” gün ərzində 30 min vətəndaş qəbul edirdi....\nadmin May 4, 2020 0 32\nadmin Apr 25, 2020 0 31\nAzərbaycan Respublikasının Prezidenti İlham Əliyev Əli bəy Hüseynzadənin qızı Feyzavər...\nPolisə yaxınlaşıb pul istədi: Azərbaycanda gizli çəkilmiş...\nGəncə şəhərində polislərlə sosial eksperiment keçirilib. Belə ki, bir gənc yollarda...\nPrezidentdən maraqlı koronavirus tövsiyəsi – Araq sauna...\nBelarus Prezidenti Aleksandr Lukaşenkonun koronavirusla bağlı tövsiyələri maraqla...\nadmin May 21, 2020 0 33\nDüzü, 64 ilin 26-sını nazir kimi çalışmaq hər adama nəsib olmur....\nadmin Sen 21, 2019 0 247\nKoronavirus 80-85 faiz hallarda yüngül keçən xəstəlikdir-...\nadmin May 21, 2020 0 3\nKoronavirusun ağır forması xəstəxana şəraitində müalicə tələb edir. Amma insanların...\nMəşhur fransız həkim arıqlamağın ən asan YOLUNU GÖSTƏRDİ...\nFransa dietoloqu və həkimi Pyer Dükan ənənəvi rus mətbəxinə üstünlük verməyi və...\nVətəninə qayıdan türkiyəli yeri öpüb şükür etdi - VİDEO\nadmin Apr 23, 2020 0 26\nKoronavirus səbəbindən Almaniyanı tərk edə bilməyən Türkiyə vətəndaşlarından bir...\nAzərbaycanda koronavirusla bağlı bu günə olan son STATİSTİKA\n“İran öz hərbi gəmilərinin atəşə tutulmasına qarşılıq verəcək...\nAzəriqaz”dan əhaliyə 10 manatlıq pulsuz qaz verilməsi xəbərinə...